
Tisztelt Képviselő-testület!


I. Előzmények:


Az államháztartásról szóló 2011. évi CXCV törvény (a továbbiakban: Áht.) 87. §-a szerint a vagyonról és a költségvetés végrehajtásáról a számviteli jogszabályok szerinti éves költségvetési beszámolót, valamint az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti és besorolási rendnek megfelelően zárszámadást kell készíteni.

Az Áht. 91. § (1) bekezdése előírja, hogy a zárszámadási rendelet tervezetét a jegyző készíti elő és a polgármester terjeszti a Képviselő-testület elé úgy, hogy az a Képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig, azaz 2022. május 31-ig hatályba lépjen. 

II. A döntéshez szükséges információk, tájékoztatások:


Az Önkormányzat, valamint az általa irányított költségvetési szervek a Magyar Államkincstár felé eleget tettek a 2021. évi beszámoló készítési kötelezettségüknek, melynek megfelelően került összeállításra a zárszámadásról szóló rendelettervezet.

Az intézmények gazdaságos működtetése, a tervezett beruházások teljesülésének időbeli csúszása eredményeképpen képződött 3 049 926 019.- Ft tárgyévi költségvetési pénzmaradvány fedezetet nyújt az áthúzódó kötelezettségek teljesítésére, a kötelezettséggel nem terhelt pénzmaradványok az önkormányzat következő évi költségvetései finanszírozására igénybe vehetőek. 

A zárszámadással egyidejűleg a jóváhagyott pénzmaradványok összegeivel a 2022. évi költségvetés megfelelő előirányzatainak módosítását el kell végezni, melyeket a 2022. évi költségvetés soron következő módosításán át kell vezetni.

[bookmark: _Hlk103259702]A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 11. § rendelkezik arról, hogy a költségvetési szerv vezetője köteles nyilatkozatban értékelni a költségvetési szerv belső kontrollrendszerének minőségét. A jogszabály alapján a nyilatkozatot a zárszámadási rendelet tervezetével együtt a Képviselő-testület elé kell terjeszteni.

(2a) A helyi önkormányzati költségvetési szerv vezetője a nyilatkozatot az éves költségvetési beszámolóval együtt küldi meg az irányító szerv vezetőjének. A vezetői nyilatkozatot a polgármester a zárszámadási rendelet tervezetével együtt terjeszti a képviselő-testület elé.

III. Rendeletalkotási javaslat

Fót Város Önkormányzat Képviselő-testülete megalkotja az Önkormányzat 2021. évi zárszámadásáról szóló …./2022. (….) önkormányzati rendeletét.


IV. Határozati javaslat

1./ Fót Város Önkormányzat Képviselő-testülete felkéri a Polgármestert, hogy gondoskodjon az Önkormányzat 2022. évi költségvetéséről szóló 6/2022. (II. 25.) önkormányzati rendelet módosítása során a maradvány előirányzatosításáról.
2./ Fót Város Önkormányzat Képviselő-testülete elfogadja a Fóti Közös Önkormányzati Hivatal jegyzőjének a 2021. évre vonatkozó nyilatkozatát a költségvetési szerv belső kontrollrendszerének minőségéről.
Felelős: 1./-2./ pont: polgármester
Határidő: 1./-2./ pont: 2022. május 31.




Jogszabályi hivatkozás: 

· az államháztartásról szóló 2011. évi CXCV. törvény 87. § és 91.§ (1) bekezdés

Az előterjesztés mellékletei:

1. melléklet: Fót Város Önkormányzat Képviselő-testületének …/2022. (…) önkormányzati rendelet-tervezete az önkormányzat 2021. évi zárszámadásáról (indokolás és hatásvizsgálati lap)
2. melléklet: Az Önkormányzat szöveges beszámolója a 2021. évi költségvetés végrehajtásáról
3. melléklet: A Fóti GESZ szöveges beszámolója a 2021. évi költségvetés végrehajtásáról
4. melléklet: A Fóti GESZ által működtetett intézmények szöveges beszámolója a 2021. évi költségvetés végrehajtásáról
5. melléklet: Könyvvizsgálói jelentés (később kerül csatolásra)
6. melléklet: Jegyző vezetői nyilatkozata a költségvetési szerv belső kontrollrendszerének minőségéről

